                                                     ZAPISNIK

 36. sjednice Vijeća Gradske četvrti Gornji grad  -  Medveščak održane 18. veljače 2020. u  prostorijama Područnog ureda Medveščak, Draškovićeva 15/I kat, dvorana 19. s početkom u 17:30 sati 

Nazočni članovi Vijeća:
1. Mirjana Džajo 
2. Nada Boban
3. Luka Bogdan
4. Dejan Bosak 
5. Marija Gazzari
6. Tatjana Holjevac
7. Marija Marinović 
8. Miren Milović 
9. Vladimir Oreški
10. Tin Pažur
11. Konrad Puškarić
12. Neda Raukar-Gamulin
13. Vlasta Toth 
14. Dijana Pečkaj Vuković


 Nazočni predsjednici Mjesnih odbora: 

1. Hrvoje Sedmak, predsjednik Mjesnog odbora Medveščak
2. Andrija Lulić, predsjednik Mjesnog odbora Gornji grad
3. Miljenko Krajačec, predsjednik Mjesnog odbora „ Ivan Kukuljević Sakcinski“
4. Željko Šurbek, predsjednik Mjesnog odbora Kraljevec
5. Vedrana Krznar, predsjednica Mjesnog odbora Petrova
6. Luka Marinović, potpredsjednik Mjesnog odbora Petrova
7. Jasna Oreški, predsjednica Mjesnog odbora Voćarska
8. Ivica Čapelj, predsjednik Mjesnog odbora Nova Ves

Ispričan član Vijeća: 

1. Neven Marković


 Nazočni djelatnici Gradskog ureda za mjesnu samoupravu:

1. Helena Ilona Bognar, viša stručna suradnica
2. Ivan Daskal, viši stručni referent

Nazočni predstavnici Zagrebačkog holdinga d.o.o., podružnice Čistoće:
1. Sanja Kumpar, rukovoditeljica prodaje i naplate u podružnici Čistoće
2. Igor Barić, rukovoditelj servisnog opremnog centra

 Predsjedava: Mirjana Džajo, predsjednica Vijeća Gradske četvrti Gornji grad  -  Medveščak

 Zapisnik vodi: Helena Ilona Bognar, viša stručna suradnica

 Ostali prisutni: Nebojša Borojević, ravnatelj Centra mladih Ribnjak 

                                            
Sjednicu je sazvala i predsjedava joj predsjednica Vijeća Gradske četvrti Gornji grad – Medveščak Mirjana Džajo. Predsjednica Vijeća konstatira da je na sjednici nazočno 14. članova Vijeća te da Vijeće može donositi pravovaljane odluke i zaključke. 
M. Džajo otvara sjednicu te pozdravlja  sve prisutne. 

Utvrđivanje Dnevnog reda 

M. Džajo predlaže slijedeći

                                                DNEVNI RED 


1. Provođenje i održavanje čistoće na području Gradske četvrti Gornji grad – Medveščak –  gosti predstavnici Zagrebačkog holdinga,Podružnica Čistoća

2. Pitanja, prijedlozi i obavijesti

Predsjednica M. Džajo stavlja na glasovanje dnevni red koji  je jednoglasno prihvaćen sa 14. glasova ZA. 

M. Džajo otvara prvu točku dnevnog reda.

Ad. 1. Provođenje i održavanje čistoće na području Gradske četvrti Gornji grad – Medveščak –  gosti predstavnici Zagrebačkog holdinga,Podružnica Čistoća

N. Borojević, ravnatelj centra mladih Ribnjak ukratko je prezentirao odgojno-ekološki projekt i  edukativno ekološku radionicu Eko kaz čija je tema nastajanje i razvrstavanje otpada te podizanje svjesti kod djece o neophodnosti brige za okoliš i održivi razvoj te ponudio suradnju nazočnim predstavnicima Zagrebačkog holdinga d.o.o., podružnice Čistoće. 
[bookmark: _GoBack]Nazočni predstavnici Zagrebačkog holdinga d.o.o., podružnice Čistoće Sanja Kumpar, rukovoditeljica prodaje i naplate u podružnici Čistoće i Igor Barić, rukovoditelj servisnog opremnog centra izvještavaju sve nazočne o novom sustavu naplate i odvoza smeća u Gradu Zagrebu. Njegovom primjenom dolazi do novih problema te se predlaže bliska suradnja s vijećnicima Gradske četvrti i mjesnih odbora oko otklanjanja nejasnoća i poboljšanja funkcioniranja sustava odvoza i naplate smeća. 

Vijećnici N. Boban, L. Bogdan, D. Bosak,  M. Đžajo, M. Gazzari, T. Holjevac, M. Marinović,  M.  Milović, T.  Pažur, K.  Puškarić, V.  Toth, N. Raukar – Gamulin, D. Pečkaj- Vuković,  L. Marinović i  H.  Sedmak,  također su prepoznali određene probleme koji su nastali uvođenjem novog sustava odvoza i naplate smeća, a neki od njih su: 

· kodovi na kantama za smeće nisu vidljivi na računima, 
· neki građani nisu dobili na svoje adrese kante za miješani komunalni otpad, 
· nije jasan obračun udjela u naplati kada zajednica korisnika (više kućanstava) koristi jednu kantu za otpad, 
· obzirom da je ova gradska četvrt specifična jer na njoj živi uglavnom starija populacija teže ih je educirati o razvrstavanju otpada te se zna dogoditi da se smeće baca u susjedove kante što nepravedno poskupljuje cijenu odvoza otpada, dakle nema kontrole bacanja smeća,
· nije definirana obrada otpada,
· Grad Zagreb je postao „grad kanti“, dakle prevelik je broj kanti za smeće na javnim površinama,
· slijed kontejnera ispred kuća (staklo, papir, komunalni otpad) ne slijedi kontejner za biootpad,
· nema jasnih pisanih obavijesti kada će se izvršiti dovoz spremnika, te u koje dane se vrši njihovo pražnjenje,
· percepcija građana je da Grad Zagreb nikada nije bio prljaviji,
· zeleni otoci se ne prazne te su prepuni smeća,
· vrećice za smeće se ne mogu nigdje kupiti osim u podružnici Čistoća.

Slijedom iznesenih problema vijećnici su iznijeli i prijedloge, a to su:

· odvoz smeća trebao bi biti usklađeniji, na način da se isti dan odvozi svo smeće,
· smanjiti broj i veličinu kanti sukladno količini prikupljenog smeća,
· ukloniti kante za smeće sa bitnih javnih površina,
· osigurati kante za smeće da nitko osim korisnika ne može u njih odlagati otpad,
· provesti veći broj edukacija građana o sortiranju i novom sustavu odvoza smeća,
· uvesti sustav zaštite potrošača od strane nesavjesnih građana koji u njihove spremnike odlažu otpad,
· predlaže se zamjena zelenih otoka podzemnim spremnicima u strogom centru grada,
· uvesti bolji, građanima dostupniji sistem podjele ili kupnje vrećica za smeće,
· bolja, brža i učinkovitija komunikacija i koordinacija djelatnika Čistoće i Vijeća Gradske četvrti. 

M. Džajo zahvaljuje predstavnicima  Zagrebačkog holdinga d.o.o., podružnice Čistoće Sanji Kumpar, rukovoditeljici prodaje i naplate u podružnici Čistoće i Igoru Bariću, rukovoditelju servisnog opremnog centra na strpljenju i iscrpnim odgovorima.
Sjednica je završena u 19:20 sati.




KLASA: 026-02/20-001/69
URBROJ: 251-06-11-7-20-4
Zagreb, 18. veljače 2020.

         Predsjednica Vijeća Gradske četvrti
							     Gornji grad – Medveščak

								   Mirjana Džajo

